section_heading: Vladavina
paragraph_text: Peribsenova državna politika imala je veliki utjecaj na upravljanje državom. Pečati birokrata iz Abida i Elefantine, kao i ostaci posuda, svjedoče da su državni službenici nazivani "upraviteljima juga" i "odanim povjerenicima kralja Gornjeg Egipta". Pošto Peribsen nije imao utjecaja u Donjem Egiptu, on je svoje interese usmjerio na širenje kraljevstva na jug, preko granice kod Elefantine.